OpenLLM-France/wikimedia huggingface dataset:
# Caz Nicolas

Oberennoù damheñvel pe handelvoù all zo ivez, gwelout Kaz Nicolaz.
| ◄ Ar bleiz ha marc’h ar miliner | Caz Nicolas | Ar gewier ► |
Selaouet holl ha solaouet Eur zon a zo nevez zavet ;
 A zo grêt da vestr Nicolas Hen eus eur c’haz ’zo habil braz.
 Hac an dienn, ive al lès, Pere hen defe aliès,
 Ho efan a ra manific ; Na chomm netra warlerc’h Moutic.
 Na pa ’z ia ar vatès d’ar c’hraou, ’Z ia ganthi he holl besseliou ;
 Hac he c’hazic kerkent hac hi, Da ober eun dans dira-z-hi,
 Kement ma laca ar vatès Da fota he fodadou lès :
 Gant ar valiz ez ia en-hi, Kerkent da diredec d’an ti.
 — Eleal, ma mestr Nicolas, Mar na garet jugi ho caz... !
 Mar ga ar c’haz war ar banco, War ho fass d’ec’h me a roïo ;
 Ha mar cafan ’r c’haz gant al lès, Holl vleo ho penn ’zeuio e-mès !
 — Tawet, n’ret ket kement a drouz, Rac ma Moutic na eo ket louz,
 Ha ’wit-han na eo ket disket Da dapoud logod pe razed,
 Holl blijadures ann douar Ve gwelet ma c’haz o tansal !... »
 Keit ma oant gant ho c’homplimant, E lammas ar c’haz war ar banc,
Ha da lacad he benn er pod, Hac he lost bars al lès-ribot,
 Hac o commans da lipad lès, Pa na glewe ket ar vates.
 — « Lapad-lapad ! eme ar c’haz, D’am c’halon a ra eur vad vraz ! »
 Gant ar valiz ez ia enn-hi, E stlap ar c’haz war leur an ti.
 Ar c’haz kes a chomm souezet, O welt pebeuz lamm hen eus bet.
 « — ’Loal, ’mezhi, Olier fredon, Clasket ar zonerrien da zôn ;
 Ha clasket c’hui ar bombarder, Hac ann dud iaouanc euz a gêr,
 Da zont d’ober eur zôn d’ar c’haz, A zo chommet fatiket braz ! »
 Pa gommans ann traou da dripal, E commans ar c’haz da finwal ;
 Hac hen ’vont gant réjouissans, Hac o lammad en creiz ann dans.
 Eun denjentil a dremenas, Gant carriolen’ dre ’n hent braz ;
 O welet ar faribolen, Zeuas ’mes he garriolen ;
 E-mès he garros a zeuas Ewit dansal war ann hent braz.
 — « ’Léal, ’mezhan mestr Nicolas, Pogement ’gousto d’in ho caz?
 Arc’hant ’walc’h am eus d’hen paëan, Hac hen caved crenn a rencan.»
 Hanter cant scoed, en arc’hant gwenn, Eo gwerzet Moutic, dra serten.
 Setu et Moutic da Baris ; Na retorno ken war he c’hiz :
 Hac an dud iaouanc contristet, Hac ar zonerrien glac’haret !
Na oa blewen war al loen paour Na dalveent hol eul louis aour ;
 Na oa blewen war anezhan Na oant mad hol da brofitan !
Canet gant Mari Duault.
# Carantez Doue

| ◄ Obero epad an deiz | Carantez Doue | Ar C’hrac ► |
Caret a refet an Autro o Toue eus a greis o calon, eus oc’h oll speret ha ners. Chetu a se ar gourc’hemen. An natur en antier a c’houlen a voez huel carantez, adoration evit e C’hrouer. Mæs an obligation da garet Doue a sel ispicialamant ar gristenien evit pere eo gret lezen J. С. peini a so ul lezen a c’hraç hac a garantez. Just eo e carfemp on C’hrouer hac ar gourc’hemen a ra dimp eus e garantez a so ur merq eus on c’horruption ; rac ma ne vigemp quet corrompet, e cargemp Doue ha pa n’en dige-àn quet commandet.
Caret Doue dreist pep-tra eo rei dezàn ar breferanç hac ar plaç quenta en on c’halon. Mar domp disposet da breferi Doue da guement tra so tout, e queromp Doue dre brefe ranç. Alies e vancomp d’ar garantez-se a breferanç ! Quement pec’het a gometomp a so ur manq a garantez en quever Doue, hac ur certen preferanç evit an treo crouet. Ober alies acto a garantez Doue, eo an eil merq eus ar garantez divin se. Ne dleomp jamæs laret on pedenno ; asista er sacrifiç santel eus an Oferen, receo ar sacramancho, en em gavet clanv pe en danger ar mаro, ep repeti an acto a garantez Doue. Raporti tout da c’hloar Doue eo an drede merq eus e garantez. Evit en ober n’en deo quet ret songeal pe laret bep instant : ma Doue, mên offr dac’h an œuvr-màn ; suffis eo cavet ar volontez da offr tout en general da Doue, ep ober netra contrel d’ar volontez-se. Queromp eta Doue a greis on c’halon, ha Doue on c’haro.
# Chanson de Kloarek

| ◄ Ar Filouter fin | Chanson de Kloarek | Ar Bonomik ► |
* 1 — Kalz a amzer am euz kollet
* Tra la la la laladira lonlaine
* Kalz a amzer am euz kollet,
* Ha studian n’am euz ket groet.
* Beacoup de temps j’ai perdu, — tra la la…
* Étudier je n’ai pu.
* Multum temporis perdidi
* Et studere non potui.
* 2 — Abalamour d’eur feumeulen — tra la la…
* A-greiz ma c’halon a garenn.
* Pour que jeune fille que j’aimais,
* Que tout mon cœur j’adorais.
* Propter quamdam filiolam
* Quam toto corde amabam.
* 3 — ’Barz ar ru Newe a chome
* Hag aliez d’in lavare :
* Dans la rue Neuve ell’demeurait,
* Et souvent elle me disait :
* In via Nova manebat
* Sœpeque mihi dicebat :
* 4 — « Petra rez ’barz ar golejen
* Mar dleomp bean priejen ?
* Dans le collège que faites-vous,
* Si nous devons être époux ?
* Quid facis in collegio
* Si mihi fueris sponso ?
* 5 — ’Barz ar ger-man ’zo zoudarded,
* Kemer-unan ha ma lezed.
* Dans celte ville y a des soldats,
* Prenez-en un et laissez-moi,
* Sunt milites in hac urbe :
* Cape unum, dimitte me.
* 6 — Deuz ho soudarded n’oullan ket,
* Eur c’hloarek renki da gaet.
* De vos soldats je ne veux pas,
* Un clerc me possédera.
* De tuo milite nolo,
* Clericum possidebo.
* 7 — Petra laro d’imp-ni hon zud,
* Pa glevfont bugale munud,
* Mais que diront nos chers parents
* Quand ils entendront les enfants.
* Quid dicent quoque parentes
* Quando audient infantes.
* 8 — O c’houl bara digant tata
* Ha boik-boïk-boïk digant maman ?
* Demander du pain à leur père,
* Ainsi que du lait à la mère ?
* Panem a paire petentes,
* Lac a matre postulantes ? »
* ↑ kemer est le singulier et lezed, le pluriel. Il y a, entre ces deux nombres, certains effet de contraste que n’offrent évidemment ni le double pluriel du français, ni le double singulier du latin. Du reste, les trois textes n’offrent pas une concordance rigoureuse, bien qu’ils maintiennent un sens à peu près identique.
* ↑ Le possessif ho est également de la 2e et de la 3e personne. Il provoquerait bien des amphibologies, si la lettre initiale du mot suivant n’était sujette à des mutations : ho soudarded, vos soldats ; ho zoudarded, leurs soldats.
* ↑ Variante : Un doux clerc me possèdera. — Cet adjectif doux me semble ajouté à une leçon primitive ; « un doux clerc », ce n’est pas dans la note généralement simple du texte trilingue.
# Canvo eur pried

| ◄ Ann intanv coz | Canvo eur pried | Ann intanvès ► |
Disul ar beure, pa savis,
 Ramtura rudenno !
Da gass ma denved me ac’h is.
O ramtura rudenno, o ramtura tra la la !
 O ramtufa durenno !
 Pa oan arru tal ar scalier,
Me o rancontr tri gavalier.
 Tri gavalier degaget mad,
Unan war varc’h, ha daou war droad.
 O tont unan ha lâret d’in
— Merc’hic iaouanc, reit eur poc d’in !
 — Dalet unan hac it ’n ho hent,
Kercoulz ’on breman evel kent.
 Dalet unan, hac it breman !
Me glew ma bugel o oelan.
Me glew ma bugel o oelan ;
Ma fried war e wele clan ;
 Ma fried war e wele clan,
Etourdisset ez on gant han ;
 — Mar out etourdisset gant-han,
Commer eur gontel ha laz-han !
 — Ouzoc’h, cavalier, a sentin,
Neuze teuinn d’hoc’h eureujin
 Ha dizio, ma ve clouar,
Ez aï ma fried d’ann douar !
 Ha digwener, goude ma leïnn,
A couchin douar war he geïnn !
 Ha desadorn, goude creiz-de,
A vô sonerrien war he ve !
 Mar be sonet, me a danso ;
Mar na ve ket, me a gano ;
 Ha disul, goude ’r gouspero,
Ez iel ma hol ier en canvo ;
 Rubano ruz euz ho losto,
Rubano glaz euz ho zreido ;
 Rubano glaz euz ho zreido,
Ha re velenn euz ho gougo !
# Caon ar vestrès maro

| ◄ Cloarec Kemper | Caon ar vestrès maro | Cloarec Creac’h-Mikêl ► |
Didostaët, tud iaouanc, ma clewfet ma c’hlemmo ; Roët d’in, mar zo moïen, zoulajamant d’am poanio.
 Allas ! gwal diès ê zoulajin ma speret, Deuz eun tourmant ken braz na eus ket a remed.
 Maro ê ma mestrès, maro ma esperanz ! Adieu d’am flijadur ha d’am hol c’honfianz !
 Adieu d’am iaouankiz, adieu d’am flijadur ! Me ’m eus ho c’hollet hol, en eun ober eun heur.
 Pa zonjan en desseign am boa mont d’hi gwelet, Seblantout ra d’in dont da verwel, bep momet.
 Ar c’homzo grasiuz dimeuz ma c’harante A dreuz d’in ma c’halon, evel lanz pe gleze.
 Hol armo deuz ar bed, clezeïer, zabrigno, Na c’hortoët pelloc’h ! achuet ma dezio !
 Me a c’houlenn monet da balès an Drinded, ’Lec’h am bô al levenez c’hoaz eur vech d’hi gwelet.
 An douster deuz an dour o redec dre ’r c’hoajou, Tôlet ha distôlet partout dre ar riviero,
 Na baouez, noz na deiz, da droublin ma speret, O tigass a zonj d’in ouz ma muian caret.
Evel eur pesketer ve he vag o veuzin Tôlet war ar garec, n’all mui sauvetaïn ;
 Evel eun houadez êt da fonz ar mor dôn, Ê mânet ma c’halon hep consolasion ;
 Evel eun houadez a vale war an dour, Ez on beuzet em daelou, hep galloud caout zicour ;
 Evel eur c’harzed-fleur, carget deuz a louzou, É carget ma c’halon deuz a huanadou.
 Chaden an amitie ’zo eur metal ar padussan, Ret ê a ve diamant, na pa na deu da uzan :
 An houarn hac an dir a uz, gant an amzer, Mes biken na ve toret diou garante fidel.
 Arsa, camaraded, deut brema d’am assistan ; Me a wel sclezramant na allan mui resistan.
 Pa glewfet a vin maro, pedet gant ma ine, ’Wit ma ’c’h in d’ar bed-all, war lerc’h ma c’harante !
# Catechis Treguer, 1817

| Preparation ha quentàn Instruction. Voar ar pez a dleomp da gredi. An excellanç eus an hano a gristen, 7 Doctrin Jesus-Christ, 9 Ar C’hatechis, 11 Sign ar Groas, 12 Ar Gredo, 17 Perfectiono divin, 18 Doue, 19 An Dreindet, 25 Doue Crouer, 29 An Incarnation, 35 Ar Redamption, 47 Ar Resurrection, 54 An Ascension, 56 Ar Varn general, 60 Resurrection ar c’horfo, 61 Ar Speret-Santel, 63 An Ilis, 67 Ar Schism, 73 Communion ar Sænt, 79 An Excumunuguen, 80 Remission ar pec’hejo, 84 Ar Vuez eternel, 85 Ar Scritur sacr, 85 An Dradition, 86 Ar C’honcilo, 87 An Tado Santel, 88 Eil Instruction. Voar ar pez a dleomp da с’houlen. Ar Beden, 90 Ar Bater, 96 Amen, 99 Ar Sænt, 103 An Ave, Maria, 107 | An Angelus, 108 Ar Chapelet, 108 Obero epad an deiz, 112 Trede Instruction. Voar ar pez a dleomp da ober. Carantez Doue, 119 Ar C’hrac, 120 Ar Religion, 121 An Idolatri, 125 Ar Superstition, 125 Ar Sacrilech, 126 Ar Fe, 126 An Esperanç, 129 Ar Garantez, 130 Ar Blasphem, 135 Ar Sul, 138 Ar Vœuïo, 139 Dever an tado ha mamo, 143 Dever ar vugale, 145 Dever ar mæstro ha domestiquet, 148 Pardon an enemiet, 149 Ar Scandal, 150 Ar Vedizanç, 150 An Impurete, 154 Al laëronci, 158 An Usuilleres, 159 Ar Restitution, 161 An Aluson, 162 Ar fals testeni, 166 Ar gaou, 167 Avisio an Aviel, 168 Ar jugeamant temerer, 168 Gourc’hemeno an Ilis, 172 Ar Goëlio, 173 An Oferen, 175 Ar Govezion bep bloas, 180 Ar Gommunion da Basq, 181 |
| Ar Yun, 181 Ar Vigilo, 184 Ar Rogationo, 184 Ar pec’het, 186 Ar pec’hejo capital, 190 Ar maro, 198 Ar jugeamant, 200 An Ifern, 201 Ar Barados, 202 Pedervet Instruction. Voar ar pez a dleomp da receo. Ar Sacramancho, 205 Ar Golo biniguet, 207 Ar Vadiziant, 209 Ar Gonfirmation, 216 | Ar Binigen, 220 Ar C’hasio reservet, 222 Ar Gontrition, 224 Ar Govezion, 230 An Examen a gonscianç, 232 Ar Satisfaction, 236 Ar Purgatoar, 237 An Indulgeanç, 239 Sacramant an Auter, 242 Ar Gommunion, 246 An Nouen, 250 An Urz, 251 Ar Briedelez, 253 Ar Pedenno, 259 |
# Caz Pipi

| ◄ Divis entre eur c’hliant yaouanc ac eur risquerès coz | Caz Pipi | Pipi an Divead  ► |
1
Merc’het ar guèr-man O deus aon bras rac targas Pipi ; O velet nezan Piou couscoude a nefe disfi ? Quer douç eo e zello Quer mignon e drejo, Mœs Janedic, Mari, Helena, Lyès a lavar en eur voëla : Ne fourgaçset quet Ar c’haz pa vo cousquet.
2
Pipi ac e gaz O daou a voa cousquet en eur prat, Cetu Louisa Vras Diouthê sioulic e tostat. (Allas, ar merc’het quœs A zo goal dievès) En eur c’hoarzin, e lare Louisa, Cousto pe gousto vit ar vech-ma E vo fourgaçset Ar c’haz a zo cousquet.
3
Vit en difuni Goustad e harling pen ar bisiq, Sevel a rès e fri Mœs deustu a zirac Louisaïc Na neus quet quemeret Eur stum droucq a feuquet.
Control da ze, min douç ar c’hliant A seblante laret : Merc’het coant, Dinec’h fourgaçset Ar c’haz pa vo cousquet.
4
Gant herder eta Den cheriçsa he zeo nem laquet A da boliçsa Gant e dorn e groc’hen marellet. Mes an traïtour gant hi A saill evel eur c’hi, A dolio dent quen a strincq ar goad Qeuz zeuas dar plac’h (divead) Beza fourgaçset Ar c’haz pa voa cousquet.
5
Vel quent a grede Ne vije quasi sort e gouli, Ac e tremenje Evel a tremen meur a hini, Mœs squilfou an targas A voa binimus bras, A prest e vœ gouelet he barlen En em c’hoeza vel eur gloc’horen, Boue d’oa fourgaçset Ar c’haz a voa cousquet.
6
Ar plac’hic neuze Ar medecin he deus consultet, Mœs deus ar boan ze E lavaras ne voa quen remed Mert lacqat al loezn cri Da lipat ar gouli Mar bez divulum e c’heno Gant louzaouen ego conjungo. Mœs dija gant Jannet Ar c’haz a voa pacquet.
# Ar Govezion

| ◄ Ar Gontrition | Ar Govezion | An Examen a gonscianç ► |
Ar Govezion a so un accusation, un declaration a ra ur penitanr eus e bec’hejo da ur Belec aprouvet evit cavet an absolven a-neze. Evit eta receo ar sacramant a binigen, eo ret d’an hini en deus pec’het goude ar Vadiziant, detesti, covessaat e bec’hejo, satisfiàn dre ar binigen, ha receo an absolven digant ur Belec aprouvet, da beini en defo covesseet. Panevert ar planquen-se a visericord an Autro Doue, e vize c’hoas cals biannoc’h an nombr eus ar re salvet. Jesus- Christ en ur rei d’an Ilis ar pouar da effaci ar pec’hejo, a ordren ar govezion a-neze ; rac na ve quet possubl anaveout ar pec’het a dleer da absolví dious an hini a dleer da differi, a-nez an declaration eus an ine coupabl. Ar fe en disq dimp hac ar ræson : rac penaus e c’hallo uh tad corrigeàn e vuguel, ma ne voar quet ar fauto en deus groet ? Penaus e c’hallo ur medecin guellaat ur c’hlanvour, ma ne anave quet e glènvet ? Penaus e prononço ur Barner ma ne voar quet ar sujet voar beini e tle douguen ar setanç ? Or ar C’hovezour a so assambles tad, medecin ha barner. An absolven a so ur guir setanç non pas eus an dud, mæs a beurs Doue ; rac e jugeamant a exercer en tribunal ar binigen. Ur C’hovesour a dle bezàn savant, prudant, charitabl. An oll a voar eo obliget d’ar secret, ep gallout jamæs rei da c’hout pe da santout ar pez en defe selaouet er Govezion dindan boan eus ar brassàn punition er bed-màn, hac an ifern er bed-all. Evit accomplissàn ar gourc’hemen eus ar Gonvezion, eo ret dezi bezàn,
1. Antier, eus an oll bec’hejo marvel, a bere e c’hellomp cavet sonch.
2. Bezàn sincer, accompagnet a c’hlac’har hac a detestation ar pechet.
3. Bezàn groet da ur Belec aprouvet dre an Escop legitim, peini a ro an absolven evit obteni dre ar sacramant a binigen remission ar pec’hejo.
4. Bezàn humbl ; en effet, ar pec’her paour pa deu da gavet Doue er govezion, a so ur c’hriminal da vezàn barnet, ha dign memes a dân an ifern. N’en deo quet evel contàn un histoar e tleer covessaat e bec’hejo, mæs sinceramant, gant simplicite, obeissàn en tout d’ar C’hovesour, ha songeal penaus en deus ur garg vras, hac e ra tout evit gloar Doue ha silvidiguez on ine.
5. Ret eo lavaret an nombr, ar speç hac ar galite eus ar pec’hejo ; rac alies ar circonstanço eus ar pec’het a ra ma zint grevussoc’h pe viannoc’h ; alies memes e chanchont a espeç d’ar pec’het. Ret eo eta fixàn an nombr, lavaret piou, pe stad en deus an hini en deus groet an drouc, pe sort drouc on deus groet, en pelec’h, a be moyeno e zomp en em serviget evit cometi ar pec’het, evit petra on deus-àn groet, en pe fæçon hac en pe amser. Anaveet dre enno peguen necesser eo examinàn ar gonscianç evit ober ur Govezion vad.
# Ar Govezion bep bloas

| ◄ An Oferen | Ar Govezion bep bloas | Ar Gommunion da Basq ► |
An drede gourc’hemen eus an Ilis on oblich da govessaat da neubeutàn ur veich ar bloaz d’on Pastor legitim. Chetu amàn ar gourc’hemen, Concil a Latran, pevarvet general, can. 21, er bloas 1215. « Pep hini, pot ha plac’h, arru en oad, hac en usaich a ræson, a govessao fidelamant e oll bec’hejo da neubeutàn ur veich bep bloas d’e Velec propr… Маr manq d’an dever-se, e vezo privet enpade vuez da antren en Ilis, en douar biniguet goude e varo. Mar fell da unan benac covessaat da ur Belec-all, evit ræsonio mad e c’houlenno hac e c’hobteno permission digant e Velec propr ; ep ar bermission-se un all na ell nac effaci na reten e bec’hejo ». Chetu a-se sclæramant ar govision nul groet da ur Belec ep permission ar pastor legitim. Ur govision nul ne deo quet ar govision commandet ; rac an Ilis na gommand quet an drouc, mæs ar mad. Ur guir gristen n’en em gontant quet da govessaat ur veich ar bloas ; rac piou a garfe exposi e silvidiguez enpad ur bloas mar en deus c’hoas dougeanç Doue ha desir da sauvetaat e ine ? Quen lies gueich on deus ar malheur da gometi ar pec’het marvel, quen lies e tleomp caout recours d’ar Sacramant a Binigen. Seiz vloas eo an oad a usaich a ræson. An Ilis en ur ordren ar govision ur veich ar bloas, na c’houlen evit observi ar gourc’hemen nemet ur govision bep bloas ; mæs dre indulgeanç e ra quement se, evit non pas augmanti ar pec’het dre ar violamant eus he lezen, ma e dige commandet ar govision bep miz el lec’h bep bloas.
# Ar Grampoezerès (sonic cawel)

Oberennoù damheñvel pe handelvoù all zo ivez, gwelout Ar Grampouezerez.
| ◄ Sonic cawel (Toutouic la la, va mabic) | Ar Grampoezerès (sonic cawel) | Maro al laouenan ► |
* Eun daou pe tri dervez a zo
* Ema va zoaz crampoez e go — Ac’han !
* Ema va zoaz crampoez e go.
* Rac va c’heuneud a zo er c’hoad,
* Ha va bouc’hal a zo didroad — Ac’han !
* Ha va bouc’hal a zo didroad.
* Ha va aman zo er marc’had,
* Ha va bleut zo c’hoaz o valad — Ac’han !
* Ha va bleut zo c’hoaz o valad.
* Ha va spanel e Montroulès,
* Ha va rozel o Keraës — Ac’han !
* Ha va rozel o Keraës.
* Ha va zrebez e Landreger,
* Ebars ar c’hovel oc’h ober — Ac’han !
* Ebars ar c’hovel oc’h ober.
* Ha va fillic zo e Perroz,
* Allas ! setu deuet au noz — Ac’han !
* Allas ! setu deuet an noz.
[The cambrian quaterly magazine vol. II (1830) p. 40.]
# Ar Grampouezerez

Oberennoù damheñvel pe handelvoù all zo ivez, gwelout Ar Grampoezerès (sonic cawel).
| ◄ Sonig Kawel | Ar Grampouezerez | Maro al laouenan ► |
* Eun daou pe dri dervez a zo,
* Eman ma zoaz krampouez en go,
* Euc’heu ! Ac’ha !
* Eman ma zoaz krampouez en go.
TRADUCTION. — Voici quelque deux ou trois jours — Que ma pâte à crêpes fermente, — Euc’heu ! Ac’ha ! — Que ma pâte à crêpes fermente.
Chanté par Marie-jeanne le Bail, Port-Blanc.
* Eun daou pe dri dervez a zo,
* Eman ma zoaz krampouez en go,
* Rak ma c’heuneud a zo er c’hoad,
* Ha ma bouc’hal a zo didroad.
TRADUCTION. — Voici quelque deux ou trois jours — Que ma pâte à crêpes fermente, — Car mes fagots sont dans le bois, — Et ma hache a perdu son manche.
Chanté par Marie-Cinthe Toulouzan, Port-Blanc.
* Ketan pe oen diméet,
* Kerhamb, me mignon, Kerhamb, gé !
* Ketan pe oen diméet,
* En un dristé oen laket.
TRADUCTION. — Aussitôt que je fus mariée, — Allons, mon ami, allons, gai ! — Aussitôt que je fus mariée, — Je fus mise dans une triste situation.
Chanté par M. Loeiz Herrieu (Guerzenneu ha Soñnenneu Bro-Guéned.)
Sous le titre Er wrès tapé mad, on trouvera une intéressante variante de cette chanson dans les Mélodies Populaires de Basse-Bretagne de M. Bourgault-Ducoudray (p. 100).
# Ar Gredo

| ◄ Sign ar Groas | Ar Gredo | Perfectiono divin ► |
Ar guer a Symbolen a so grec, hac a signifi merq. Ar Gredo, pe Symbolen an Ebestel a so un abrege eus an articlo a fe, composet gant an Ebestel quent evit m’en em separgeont evit prezeg an Aviel. An oll a so obliget da gridi a galon ha da avoui a c’heno an articlo-se evit bezàn salvet. Bezàn so c’hoas diou Symbolen-all. Hini Nicee ha Constantinopl, peini eo ar Gredo a ve canet en Oferen. Hini S. Athanas voar an Dreindet adorabl. Ne gomsomp bremàn nemet euz a hini an Ebestel, composet a daouzec articl pere a gompren an abrege eus hon fe.
An articl quenta a gompren an abrege eus ar pez a sel Doue, an natur divin, an Dreindet adorabl ; anfin compren a ra ar pez a sel Doue evel carguet eus an oll berfectiono, Crouer an env, an douar, an Ælez, an dud ha quement tra so tout.
D’an eil articl e raporter pec’het hon tad quenta, an necessite eus ur Redampteur, hac ar pez a voa arruet bete donediguez hon Redampteur divin.
An drede articl a gompren guinivelez J. C. hon Redampteur.
Ar pevare, e bassion, e varo, hac e enterramant.
Ar bempet a gompren resurrection hon Salver.
Ar c’huec’hvet a gompren asçansion hon Salver hac e galiteo glorius.
Ar seizvet a gompren ar pez a sel ar jugeamant general ha particulier.
An eizvet, ar pez a sel ar Speret-Santel ha constitution Ilis J. C.
An naovet a gompren qualiteo an Ilis, bac an union eus be mempro, pe communion ar sænt.
An decvet a gompren remission ar pec’hejo.
An unnecvet a gompren ar resurrection general ; hac an daouzecvet, ar maro hac ar vuez eternel.
Bezàn e so un infinite a articlo a fe, pere ne dint quet comprenet er Gredo ; evel ar sacramancho, ar purgatoar, etc. Mæs lavaret a eller penaus e tleomp raporti tout d’ar Gredo, pa zeo guir hervez an eizvet hac an navet articl, e-zomp obliget dindan boan a damnation da gredi quement tra en deus revelet Doue d’on mam santel an Ilis.
Ar pape Pi pevar a ordrenas ajouti d’ar c’honcil a Drant, ur Symbolen pe brofession a fe er guis màn : Anaveout a ran an Ilis romæn, catholic hac apostoliq, evit bezàn ar vam hac ar væstres eus an oll Iliso ; touet ha prometi a ràn ur guir obeissanç d’ar pontif a Rom, viquæl da J. C., successeur da S. Pêr, prinç eus an Ebestel. Evel se e coms pep guir vuguel eus a Ilis J. C.
# Ar Goulmig dilezet

| ◄ Mesaerez ar Mene | Ar Goulmig dilezet | C’houez vad ar Rozen ► |
* En oabl glas an heol a lintre, lala, (ter gwech)
* En tour ar c’hleier a gane,
* A gane, gant al lapoused,
* Eun devez a evurusted ;
* Eureud diou galonig dener,
* Diou rozen a neve-amzer ;
* Diou rozennig karget a c’hliz,
* E-kreiz gened o yaouankiz.
* Ha koz ha yaouank a gane
* Dudi ar priejou neve…
* Eur plac’hig naontek vloa hepken
* A huanade gant anken ;
* Dirak ken dous evurusted,
* He bec’h a oa pounner meurbed.
* Hag e sonje ’n he deiou kaer,
* Karget a hunvreou tener…
* An den-ze neve-eureujet
* Ganti pell-zo a oa karet.
* D’ezi hen a westlas ive,
* Hep distro, kalon ha buhe.
* Digoumoul e oa o deiou
* Ha dibreder o c’halonou.
* Siouaz, joa ar bed zo henvel
* Ouz eur vogeden en avel.
* Ar boan a drubuilhas timad
* An diou galon drant eur pennad.
* Eur gwall-deodad, ’vel eur c’hleze,
* A droc’has liamm o c’harante.
* Digar, an estig a dec’has ;
* Kalon ar goulmig a frailhas.
* An estig ne zistroas ket,
* Eun durzunel en doa kavet.
* Eun durzunel ’touez ar brankou ;
* Skoulmet e oa o c’halonou.
* Hag ar plac’hig a hirvoude,
* Hag he daerou, stank a ruilhe.
* « Bue glac’harus ha c’houero,
* Dousat e kavfen ar maro !… »
* Klemmou ar goulmig glac’haret
* Gant Doue a oe chilaouet.
* Eur miz goude, ar c’hloc’h klemmus
* En tour a zone truezus
* Kanvou eur vleuennig yaouank,
* ’Rôk ar c’houlz, sec’het war he brank,
* Maro gant nec’h ha gant glac’har,
* Koulmig dilezet gant he far !
# Ar Goz-Amzer

| ◄ Ar Velinerez | Ar Goz-Amzer | Gwenidel ar Glanvourez ► |
* Mantel ar goz-amzer war ar bed a zisken, (diou wech)
* Ar c’hoat en deus gwisket e zilhad aour melen. (diou wech)
* Ar winidel digar ’ zo nijet da bell-bro,
* Lapoused Breiz a gan o diwean zonio.
* Prestik an avel-yud a deuio, gant kounnar,
* Da zistag, hep true, pep delien diouz he barr.
* Dirak ar gouanv kalet, joa ar maeziou a dec’h,
* Mes kalon ar Breizad ’ zo laouen ha dinec’h.
* Serret mat eo an est ha klozet er zolier,
* Bara war ar planken, kig-sal ouz an treustier.
* Glevet ket er c’harti c’hoarzadeg ha zoniou,
* Paotred o c’houitellat ’n eur valan avalou ?
* Diouvrec’h krenv ha nerzus a stard war an dorchen,
* Ar jistr en eur drouzal a ruilh er variken.
* Na brao e vo bemnoz, ’tal an tân, klozet mad,
* ’N eur dibri kistin tomm, evet eur skudellad.
* Pegen drant eo tremen nozveziou hirr ar gouan,
* Luskellet, ’n eun ti zoul, gant trouz ar c’harr nean !
* Ar vugale youstan, war vord o gweleou,
* Yann-grenn ’n eur c’hornig kloz, ’tal pôtr ar marvailhou.
* Skabel ar vignoned renket er plas kentan,
* An avel o trouzal hag ar skrilh o kanan…
* Leur an ti goloet gand plouz ar ruskennou,
* Ar merc’hed o c’hourdrouz pôtred ar sklabeou.
* Hag ar skullad jistr tom, mammenn al levenez,
* Oc’h ober, hep ehan, tro ar gompagnunez.
* Setu perak e trid kalon al labourer,
* Pa wel an del melen o nijal dre an êr.
* Peb amzer, war ar mêz, an eus e levenez,
* En Breiz n’eus ket a lec’h ’vit an dristidigez.